संजू का अगला टारगेट आमिर खान की धूम 3 होगा, जिसका लाइफ़ टाइम 284 करोड़ रूपये हैं। बुरी आदतों से भरी संजय दत्त की ज़िंदगी के पन्नों पर भले ही बदनामी के बहुत से दाग लगे हों लेकिन उन पर बनी फिल्म ने बिना किसी लाग-लपेट के बेहतरीन कलेक्शन कर ये साबित कर दिया है कि डायरेक्शन, ट्रीटमेंट और एक्टिंग भी किसी फिल्म की हीरो से कम नहीं होता है। रणबीर कपूर के लिए संजू सोने पर सुहागा जैसी रही l पहले तो फिल्म ने रणबीर कपूर के कमजोर हो रहे करियर को उठाने में मदद की और फिर उन्हें पहली बार 200 करोड़ के क्लब में भी पहुंचा दिया l वो सलमान, आमिर और भंसाली के 300 करोड़ क्लब में भी आ जाएंगे। करीब 40 करोड़ रूपये में बनी और देश भर में 4000 स्क्रीन्स में रिलीज़ हुई संजू में रणबीर के अलावा परेश रावल, मनीषा कोइराला, विक्की कौशल, अनुष्का शर्मा, सोनम कपूर, दीया मिर्ज़ा और करिश्मा तन्ना ने काम किया है।